Manažment Los Angeles Kings sa rozšíril o kvarteto nových zamestnancov. Tými sa stávajú Ryan Kruse, Jake Goldberg, Vukie Mpofu a Rosie Yu.
Ryan Kruse sa stáva viceprezidentom pre výskum a vývoj (Vice President of Research and Development), Jake Goldberg sa dostane do pozície riaditeľa hokejových operácií (Senior Director of Hockey Operations), Vukie Mpofu bol najatý do úlohy manažéra hokejových operácií a právnych záležitostí (Manager of Hockey Operations and Legal Affairs) a Rosie Yu bude zastávať rolu softvérového inžiniera (Software Engineer for Research and Development).